Polisieman sterf in koeëlreën | Nuus24
Polisie moet man derduisende uitbetaal
Drie sterf in skietery met polisie
Johannesburg – 'n Polisiesersant is Dinsdag tydens 'n rooftog in Kopanong, Bloemfontein, doodgeskiet, het die polisie in die Vrystaat gesê.Die 42-jarige beampte is volgens kapt. Harry Nagel buite 'n supermark in die kop geskiet.Vier gewapende mans het die winkel kort voor 14:00 beroof. Die polisie het opgedaag terwyl hulle van die toneel probeer vlug het, en hulle het terug na die winkel gehardloop. Hulle het daarna weer te voorskyn gekom, en verskeie skote afgevuur. Die polisieman het in dié koeëlreën omgekom. Hy is op die toneel dood.Die rowers het weggekom met kontant, 'n skootrekenaar en 'n dienspistool.Ander beamptes en die honde-eenheid het die rowers twee kilometer van die toneel af gekonfronteer. 'n Skietery het begin, en 'n vrouekonstabel is in die been en hand getref. 'n Derde koeël het haar koeëlvaste baadjie getref. 'n Ander polisiebeampte is in die hand getref.Een van die skieters is aangekeer, en 'n tweede is doodgeskiet. Die ander twee is steeds op vrye voet.– Volg Nuus24 op Twitter.
Lees meer oor: misdaad | rooftogte | polisie | sterftes VOLGENDE OP NUUS24X